钦定古今图书集成/明伦汇编/闺媛典/第228卷 > 孙国祚妻陈氏〈妇附〉
## 钦定古今图书集成/明伦汇编/闺媛典/第228卷 > 孙国祚妻陈氏〈妇附〉

按《容城县志》：“陈氏，孙国祚妻。年十五归祚，十载夫亡。
氏痛欲自裁，念遗孤八岁，女仅周龄，矢死守节。舅虐
必欲嫁之，因割耳自誓。舅愈恚，欲火其居。氏侦知，环
子女悲泣，夜潜携至母家，长斋礼佛，缟素终身，年六
十三。八岁孤鸣珠，事母孝，母告终之三月，以哀殒。妇亦陈氏，年三十，亦持斋守节，五十四年终。”